Suchinthana/si-wikipedia huggingface dataset:
තායි සූර්ය දින දසුන

තායි සූර්ය දින දසුන, සූරියක්ති () යනු,  චුලාලොන්ගෝන්  (පස්වන රාම) රජ විසින් ග්‍රෙගෝරියානු දින දසුනේ සියම අනුවාදය ලෙසින් ක්‍රිව 1888 දී අපත්‍යීකරණය කෙරුණු දින දසුනකි.
ගෝනගල සමූලඝාතනය

ගෝනගල සමූලඝාතනය යනු 1999 වර්ෂයේදී දෙමළ කොටි ත්‍රස්ථ සංවිධානය විසින් ශ්‍රී ලංකාවේ අම්පාර දිස්ත්‍රික්කයේ පිහිටි කුඩා ගමක් වූ, ගෝනගල ග්‍රාමයේ සිදුකරන ලද තවත් එක් නින්දාසහගත මනුෂ්‍ය සංහාරයකි. සංහාරයෙන් දිවිබේරාගත් අයගේ සාක්ෂි අනූව, ප්‍රහාරය සිදුකිරීම සඳහා 75 ක පමණ එල්ටීටීඊ ත්‍රස්ථ සාමාජිකයෝ පිරිසක් ග්‍රාමයට පැමිණ තිබෙන අතර, එම කණ්ඩායම තුල සැළකිය යුතු ප්‍රමාණයක කාන්තා ඝාතකයෝ පිරිසක්ද සිට තිබෙයි.

සිදුවීම
මෙම මිලේච්ඡ සමූළඝාතනය 1999 සැප්තැම්බර් 18 වන දින, අම්පාර 31 වන කොළණියේදී සිදුවිය. එදින අළුයම ගෝනගල ග්‍රාමයට කඩාවැදුණු දෙමළ කොටි ත්‍රස්ථයෝ ගම්මානයේ සිටි සිංහල වැසියෝ 50 දෙනෙකු කපා කොටා ඝාතනය කලහ. ප්‍රහාරය එල්ල කල අවස්ථාවේදී ගම්මානයේ සිටි බොහොමයක් පිරිස නින්දේ පසුවූ අතර, ඉන් සමහරක් දෙනා නිදි පැදුර මතදීම කුරීරු ලෙස ඝාතනය කොට දමා තුබුණි.

ගෝනගලින් නික්මුණු කොටි ත්‍රස්ථ පිරිස සිය ඝාතන මෙහෙයුමේ අවසානය තවත් සාර්ථක කර ගනිමින්, ග්‍රාමයේ අසල්වැසි පෙදෙසක සිටි තවත් සිවිල් වැසියන් 4 දෙනෙකු ඝාතනය කලහ.

ඝාතනයට ලක්වූවන්
ඝාතනයට ලක්වූ 54 දෙනා අතුරින්, 27 දෙනෙකු පුරුෂයෝද, 17 දෙනෙකු කාන්තාවන් සහ 10 දෙනෙකු කුඩා දරුවෝද වූහ. ඝාතනයට ලක්වූ කාන්තාවන් අතුරින් දෙදෙනෙකු, ගැබිණි මව්වරු විය.

අධිකරණ වෛද්‍ය වාර්ථාව අනූව එක් පුද්ගලයෙකු වෙඩි ප්‍රහාරයක් හේතුවෙන්ද, ඉතිරි පිරිස පිහි සහ මන්නා වලින් සිදුකල දරුණු කැපුම් තුවාල හේතුවෙන්ද මිය ගොස් තිබුණි. තවත් 4 දෙනෙකු බරපතල කැපුම් තුවාල ලබා තිබුණි.

සිනමාවට නැගීම
අම්පාරේ මෙම සිදුවීම පදනම් කර ගනිමින් 2011 වසරේදී ගාමණී නමින් සිංහල චිත්‍රපටියක් නිමැවුණි.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

වැඩිදුර කියවීම්
 Miller, Professor Ken. "Heartache and Healing", Pomona Collage, September 2006 .
 රොහාන් ගුණරත්න. (1998). Sri Lanka's Ethnic Crisis and National Security, කොළඹ: South Asian Network on Conflict Research. ISBN 955-8093-00-9
 රොහාන් ගුණරත්න. (1 October 1987). War and Peace in Sri Lanka: With a Post-Accord Report From Jaffna, Sri Lanka: Institute of Fundamental Studies. ISBN 955-8093-00-9
 Gunasekara, S.L. (4 November 2003). The Wages of Sin, ISBN 955-8552-01-1

සිවිල් පුද්ගලයින් සමූලඝාතන - ශ්‍රී ලංකා
එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
ව්ලැදිමිර් පුටින්

ව්ලැදිමිර් ව්ලැඩිමිරීච් පුටින් (; උපත 7 ඔක්තොම්බර් 1952), 2012 මැයි 7 වැනිදා සිට රුසියාවේ ජනාධිපතිවරයා ලෙසින් සේවය කරයි. පෙරදී, 2000 සිට 2008 දක්වා ජනාධිපතිවරයා ලෙසින් සේවය කල හෙතෙම, ඉන්පසුව 1999 සිට 2000 සහ නැවතත් 2008 සිට 2012 දක්වා රුසියාවේ අග්‍රාමාත්‍යවරයා ලෙසින් සේවය කළේය. අග්‍රාමාත්‍යවරයා ලෙසින් සේවය කළ අවසන් ධූරකාලය තුලදී, යුනයිටඩ් රෂියා දේශපාලන පක්ෂයේ සභාපති ලෙසින්ද ඔහු කටයුකු කළේය.

පුටින්, සෝවියට් සංගමයේ ලෙනින්ග්‍රාඩ් හි දී උපත ලැබීය. ලෙනින්ග්‍රාඩ් රාජ්‍ය විශ්ව විද්‍යාලයෙන් නිතිය හැදෑරු ඔහු 1975 දී උපාධිය සම්පූර්ණ කළේය. පුටින් විදේශ බුද්ධි නිලධාරියෙකු වශයෙන් KGB සංවිධානයට වසර 16 ක් සේවය කළේය. 1991 දී විශ්‍රාම ගත් පුටින් ශාන්ත පිටර්ස්බර්ග් හි දේශපාලන කටයුතු වලට ඇතුළත් විය. 1996 දී මොස්කව් වෙත ගිය පුටින් ජනාධිපති බොරිස් යෙල්ට්සින් ගේ ආණ්ඩුවට සම්බන්ධ විය. ඉක්මනින් තනතුරුවලින් ඉහලට ගිය පුටින්, යෙල්ට්සින් පදවිය අත් හැරීම නිසා 1999 දෙසැම්බර් 31 වැඩබලන ජනාධිපති බවට පත් විය. 2000 ජනාධිපතිවරණය ඡන්ද 53% ක් ලබා ගනිමින් ජයග්‍රහණය කළේය. 2004 ජනාධිපතිවරණය ඡන්ද 72% ක් ලබා ගනිමින් ඔහු ජයග්‍රහණය කළේය. ඔහුගේ පලමු ජනාධිපති ධුර කාලයේදී රුසියාවේ ආර්ථිකය වසර තිස්සේ වර්ධනය විය. මිලදී ගැනීමේ හැකියාව පිලිබඳ GDP අගය 72% කින් ඉහල නැංවිණි. මෙම වර්ධනයට 21 වන සියවසේ මුල් කාලයේදී ඇති වූ වෙළඳ භාණ්ඩ මිල උත්පාතය (2000s commodities boom), ඉහල තෙල් මිල සහ යහපත් ආර්ථික ප්‍රතිපත්ති හේතු විය. ව්‍යවස්ථාවෙන් අවහිර කර ඇති නිසා පිට පිට තුන්වන වරටත් 2008 වර්ෂයේදී ජනාධිපතිවරණයට ඉදිරිපත් වීමට පුටින් ට අවස්ථාව නොලැබුණි. 2008 ජනාධිපතිවරණය දිමිත්‍රි මෙද්වදෙව් විසින් ජයග්‍රහණය කරන ලදී.  

2011 සැප්තැම්බරයේදී ජනාධිපති ධුර කාල සිමාව වසර 4 සිට 6 දක්වා දීර්ඝ කිරීමත් සමග තමා තුන්වන වරටත් ජනාධිපතිවරණයට ඉදිරිපත් වන බව පුටින් නිවේදනය කළේය. 2012 ජනාධිපතිවරණය ඔහු ඡන්ද 64% ක් ලබා ගනිමින් ජයග්‍රහණය කළේය. තෙල් මිල පහල බැසීම සහ රුසියාව ක්‍රිමියාව අත්පත් කරගැනීම හා නැගෙනහිර යුක්රේනය තුල සිදුකල හමුදා මැදිහත්වීම් නිසා 2014 මුල් කාලයේදී පනවන ලද අන්තර්ජාතික සම්බාධක හේතුකොටගෙන 2015 දී GDP අගය 3.7% කින් අඩු විය. එම තාවකාලික ආර්ථික පසුබෑම නිමාවට පත් කරමින් 2016 වන විට 0.3% ක GDP වර්ධනයක් සමඟ රුසියානු ආර්ථිකය වැඩි දියුණු විය. 2018 මාර්තු මස පවතී ජනාධිපතිවරණය 76% ක ඡන්ද ප්‍රතිශතයක් සමගින් පුටින් ජයග්‍රහණය කළේය. ඒ අනුව 2024 දක්වා ජනාධිපති ධුරය දැරීමට ඔහුට අවස්තාව ලැබෙයි. 
රුසියාව
රුසියානුවන්
1952 උපත්
රුසියාවේ ජනාධිපති

රුසියානු ෆෙඩරේෂනයේ ජනාධිපතිවරයා (, රෝමානුකෘත: Prezident Rossiyskoy Federatsii) යනු, රාජ්‍ය නායකයා, උත්තරීතර ආඥාපතිවරයා සහ රුසියානු ෆෙඩරේෂනය තුල ඉහලතම තනතුර දරන්නාද වෙයි . කෙසේවෙතත්, හෙතෙම  විධායක පාර්ශවයෙහි නායකයා නොවේ. විධායක බලයෙහි ඉහළතම ආයතනය රුසියාවේ රජය වන්නේය. රුසියාවේ වර්තමාන ජනාධිපතිවරයා ව්ලැඩිමියර් පූටින් වෙයි.

ආශ්‍රිත

ආණ්ඩුව - රුසියාව
ක්‍රිමියා ජනරජය

ක්‍රිමියා ජනරජය යනු, කළු මුහුදේ උතුරුදිග වෙරළෙහි පිහිටි  රුසියානු ෆෙඩරේශනයට අයත් ජනරජයකි.

ආශ්‍රිත
2014 යුක්‍රේනයේ රුසියානු සන්නද්ධ හමුදා මැදිහත්වීම

{{තොරතුරුකොටුව හමුදාමය ගැටුම
| conflict    = යුක්‍රේනයේ රුසියානු සන්නද්ධ එමුදා මැදිහත්වීම 
| partof      =  2014 ක්‍රිමියානු අර්බුදයෙ
| image       = 
| caption      = </td></tr>

 
| date        = 27 පෙබරවාරි 2014 (තත්වාකාර) – 4 මාර්තු 2014 
| place       = ක්‍රිමියානු අර්ධද්වීපය, යුක්‍රේනය
| coordinates = 
| map_type    = 
| map_relief  = 
| latitude    = 
| longitude   = 
| map_size    = 
| map_marksize = 
| map_caption = 
| map_label   = 
| territory   = 
| result      =
| status      = සිදුවෙමින් පවතියි
 රුසියාව විසින් ක්‍රිමියාවේ සාධනීය පාලනය නතුකර ගනියි  
රුසියානු විශේෂ බලකායන් විසින් රහස් මෙහෙයුම් සිදු කරනු ලබයි 
| combatants_header = 
| combatant1  = 
| combatant2  = 
| commander1  =  ව්ලැඩිමියර් පූටින් සර්ගී ෂොයිගූ වැලරි ගෙරාසිමෝ ඊගර් සර්ගන් ඇලෙක්සාන්ද්‍ර විට්කෝ
| commander2  =  ඔලෙක්සාන්ද්‍ර ටර්චිනොව් ඊහෝර් ටෙනියුක් මකයිලෝ කුට්සින් සර්හී හේඩුක්
}}

2014 පෙබරවාරි මස 27 දිනයෙන් අරඹමින්, රුසියානු හමුදා විසින්,   යුක්‍රේනයේ අග්නිදිග ප්‍රදේශයේ ක්‍රිමියානු අර්ධද්වීපයේ බොහෝ කොටසක පාලනය නතු කර ගත්හ. යුක්‍රේනියානු විප්ලවයේ ප්‍රතිඵලයක් ලෙසින් ප්‍රදේශයේ පැන නැගෙමින් පැවති අවිනිශ්චිතභාවය මධ්‍යයෙහි— සහ යුක්‍රේනයේ අළුතින් පිහිටුවනු ලැබූ රජය විසින් රුසියාව වෙතින් ඈත්වීම ඇරඹීම නිසාවෙන් — රුසියාව විසින් ක්‍රිමියාව වෙත තම හමුදා යවනු ලැබුවේ,   ප්‍ර‍දේශය තුල තම භූදේශපාලන අයිතිවාසිකම් රැක ගැනීමටය. වික්ටර් යනුකොවිච්ගේ රජය නීත්‍යානුකූල ලෙස පිළිගන්නා සහ ඔහුගේ බලයෙන් පහකිරීමෙන් අනතුරුව පිහිටවුනු නව රජය පිළිනොගන්නා රුසියාව, යුක්‍රේනයේ රුසියානු හමුදා කිසිවන් ඇතිබව නිල වශයෙන් ප්‍රතික්ෂේප කළහ. ජනාධිපති ව්ලැඩිමියර් පූටින් තදින්ම කියාසිටින්නේ රුසියානු හමුදා ක්‍රියාන්විත ගැන්වීම වනාහී, යුරෝපියානු සංගම්-හිතැති කියව්හී පිහිටවුනු රජයෙන් තර්ජනයට ලක්වී සිටි රුසියානු-බස කතා කරන යුක්‍රේනියානුවන් රැක ගැනුම සඳහා පමණක් බවයි.

යුක්‍රේනියානු ප්‍රතිචාරය නිශ්ශබ්ද එකක් වී ඇත්තේ, එහි නායකයන් විසින්, මෙතෙක් දුරට ඔවුන් වෙතින් හමුදාමය ප්‍රතික්‍රියාව  යුක්‍රේනයේ සන්නද්ධ හමුදා සහ උප සේවා හමුදාක්‍රියාන්වික කිරීමකට පමණක් සීමාකොට,  රාජ්‍යතාන්ත්‍රික විසඳුමක් සෙවීමට යුහුසුළු වන නිසාවෙනි. රුසියාව කෙසේවෙතත්, සපථ කර සිටියේ, දේශපාලන තත්ත්වය  "සාමාන්‍යකරණය" වන තුරු එහි සේනාංකයන් රැඳී සිටින බවයි.  දේශපාලන වශයෙන්, ක්‍රිමියාව විසින් 2014 මාර්තු 30 දිනදී ජනමතවිචාරණයක් පැවැත්වීමක් මගින්,    "එකඟතා සහ සම්මුති පදනම් කොට ගෙන" යුක්‍රේනයෙහි කොටසක්ව පවතිිමින්, වැඩි ස්වයං-පාලනයක් ක්‍රිමියාව විසින් අත් කර ගන්නේද යන්න තීරණය කරනු ඇත.   ජාත්‍යන්තර තලයෙහිදී, එක්සත් ජනපදය, එක්සත් රාජධානිය, ප්‍රංශය, ජර්මනිය, ඉතාලිය සහ  යුරෝපියානු සංගමය විසින් රුසියාව හෙළාදකිමින්, එය විසින් ජාත්‍යන්තර නීතිය කඩ කළ බවටත් යුක්‍රේනියානු ස්වෛරීත්වය උල්ලංඝනය කළ බවටත් චෝදනා කළහ.

පසුබිම

2014 පෙබරවාරි 22 දිනදී විරෝධතා කරුවන් විසින් ජනාධිපති වික්ටර් යනුකොවිච්ගේ පරිපාලනය බලයෙන් පහකල අතර, විපක්ෂය විසින් අගනගරයෙහි සහ ජාතික රජයෙහි පාලනය නතු කර ගත්හ. යනුකොවිච් කියව් වෙතින් පලා ගිය විගස, වර්කෝනා රාඩා (යුක්‍රේනියානු පාර්ලිමේන්තුව) ඡන්දයෙන් තීරණය කලේ,  යුක්‍රේනයේ ආණ්ඩුක්‍රම ව්‍යවස්ථාවෙහි 2004 අනුවාදය යළි බලාත්මක කොට යනුකොවිච් දෝෂාභියෝගයකට ලක් කිරීමටය. පලා යන අතරතුරදී, යනුකොවිච් විසින් ඉල්ලා අස්වීම ප්‍රතික්ෂේප කල අතර, ක්‍රිමියාවද ඇතුළුව, යුක්‍රේනයේ  නැගෙනහිර සහ දකුණු ප්‍රදේශ වල සමහර දේශපාලනඥයින්, යනුකොවිච් හට පක්ෂපාතිත්වය ප්‍රකාශ කලහ.

ආශ්‍රිත

සටහන්
ශ්‍රී ලංකාවේ අන්තර්ජාතික ක්‍රිකට් ක්‍රීඩාංගන

බ්‍රිතාන්‍යය යටත්විජිත සමය තුල බ්‍රිතාන්‍යය පාලකයන් විසින් ක්‍රිකට් ක්‍රීඩාව, ශ්‍රී ලංකාවට හඳුන්වාදෙන ලදී. 19 වන සියවස ආරම්භයේ සිටම ඔවුන් ශ්‍රී ලංකාවේ ක්‍රිකට් ක්‍රීඩාකර ඇති බව මූලාශ්‍ර පෙන්වාදේ. ක්‍රිකට් ක්‍රීඩාව පැවැත්වීම සඳහා ක්‍රිඩාපිටි කිහිපයක් මුල් අවධියේදී ඉදිකරන ලදී.

ක්‍රිකට් ක්‍රීඩාවේ දියුනුවත් සමඟ ක්‍රිකට් ක්‍රීඩාංගන දියුනුකරනු ලැබූ අතර ශ්‍රී ලංකාවට අන්තර්ජාතික ක්‍රිකට් කවුන්සිලයේ පූර්ණ සාමාජිකත්වය ලැබීමෙන් පසුව අන්තර්ජාතික  සම්මතයන්ට අනුව ක්‍රිකට් ක්‍රීඩාංගන නවීකරණය කරන ලදී. වර්ෂ 1981 ශ්‍රී ලංකාවට අන්තර්ජාතික ක්‍රිකට් කවුන්සිලයේ පූර්ණ සාමාජිකත්වය පිරිනැමීමෙන් පසුව ශ්‍රී ලංකාව හා සංචාරක එංගලන්ත කණ්ඩායම සමඟ පැවැත්වූ මංගල අන්තර්ජාතික ක්‍රිකට් තරඟාවලිය කොළඹදී පවත්වන ලදී. ඒ අනුව ශ්‍රී ලංකාවේ ප්‍රථම එක්දින අන්තර්ජාතික ක්‍රිකට් ක්‍රීඩාංගනය ලෙස සිංහල ක්‍රීඩා සමාජ පිටියත්, ප්‍රථම ටෙස්ට් ක්‍රිකට් ක්‍රීඩාංගනය ලෙස පී. සරවනමුත්තු ක්‍රීඩාංගනයත් ඉතිහාසයට එක්වන ලදී. එය ලෝකයේ 31 වන හා 53 වන අන්තර්ජාතික ක්‍රිකට් ක්‍රීඩාංගන වේ.

ශ්‍රී ලංකාවේ අන්තර්ජාතික ටෙස්ට් ක්‍රිකට් ක්‍රීඩාංගන

ශ්‍රී ලංකාවේ එක්දින අන්තර්ජාතික ක්‍රිකට් ක්‍රීඩාංගන

ශ්‍රී ලංකාවේ විස්සයි20 අන්තර්ජාතික ක්‍රිකට් ක්‍රීඩාංගන 

ක්‍රිකට් ක්‍රීඩාංගන - ශ්‍රී ලංකා
තිස්සමහාරාමය

තිස්සමහාරාමය යනු ශ්‍රී ලංකාවේ දකුණු පළාතේ පිහිටා තිබෙන නගරයකි. ක්‍රි.ව. 3න් වන සියවසේදී පැවැති සිංහල රාජධානියක් වූ රුහුණ රාජධානියේ  අගනගරය වූවේද තිස්සමහාරාමයයි. එකල ගොඩනගන ලද පැරණි ඉදිකිරීම් කිහිපයක් අදටත් එහි දැකගත හැකිවේ. 

වර්ථමානයේදී, යාල ජාතික වනෝද්‍යානය සහ කතරගම වෙත ගමන් කරනා මාර්ගය වැටී තිබෙන්නේද තිස්සමහාරාමය හරහා වේ.

සංචාරක ආකර්ෂණ
තිස්සමහාරාම රජ මහා විහාරය - තිස්සමහාරාම රජමහා විහාරය ක්‍රිස්තු පූර්ව දෙවන සියවසේදී රහුණේ කාවන් තිස්ස රජු විසින් ඉදිකරවන ලද්දකි. මෙම පුදබිම, බුදුන් වහන්සේගේ පාදස්පර්ශය ලත් පුදබිමක් ලෙස සැළකෙයි.
තිස්ස වැව - අතීතයේදී ඉදිකරනු ලැබ තිබෙන තිස්ස වැව, එදා මෙන්ම අදටත් ප්‍රයෝජනවත් ජල සම්පාදන ප්‍රභවයක් ලෙස ක්‍රියා කරයි.

මූලාශ්‍ර

දකුණු පළාත
ශ්‍රී ලංකාවේ නගර සහ ගම්මාන
රෙකෝඩ් නිව්ස්

රෙකෝඩ් නිව්ස් යනු බ්‍රසීලයට අයත් පැය 24 පුරාම විකාශන කටයුතු සිදු කරන රූපවාහිනී ප්‍රවෘත්ති නාලිකාවකි. එහි හිමිකාරීත්වය Rede Record සතු වෙයි.

අතීතය
1953 වසරේදී, බ්‍රසීලයේ දෙවන රූපවාහිනී නාලිකාව ලෙස Rede Record ආරම්භ කරන ලදී. එම ජාලයේ 54 වන සංවත්සරය දිනදී, එනම් 2007 වසරේදී බ්‍රසීලයේ පළමු නොමිලේ මුදා හරින ප්‍රවෘත්ති නාලිකාව, ලෙස රෙකෝඩ් නිව්ස් නාලිකාව අරඹන ලදී. නාලිකාවේ දියත්කිරීමේ අවස්ථාවට එරට එවක ජනපති වූ Luiz Inácio Lula da Silva සහ ජාලයේ හිමිකරු වූ Edir Macedo, යන අය සහභාගී වූහ.

මතභේදයට තුඩුදීම්
රෙකෝඩ් නිව්ස් දියත් කිරීමට දින දෙකකට පෙර, Organizações Globo හී උප සභාපති වූ Evandro Guimarães, බ්‍රසීලියාහී (Brasilia) රජයේ නිලදාරීන් මුණ ගැසී චොදනා කලේ São Paulo හී, Rede Record සතුව , Rede Record සහ Record News නමින්, රූපවාහිනී පලවල් දෙකක් පවතින බවයි. බ්‍රසීලියානු නීතියට අනූව, එක් නගරයක් තුල හිමිකරුවෙකුට රූපවාහිනී පලවල් එකකට වඩා පවත්වා ගැනීම නීති විරෝධී වෙයි.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි

ජාත්‍යන්තර රූපවාහිනී නාලිකා
යුරෝනිව්ස්

යුරෝනිව්ස් යනු යුරෝපය පදනම් කරගත්, භාෂා කිහිපයකින් සිය විකාශන කටයුතු මෙහෙයවන රූපවාහිනී ප්‍රවෘත්ති නාලිකාවකි. 1993 ආරම්භ කල මෙම නාලිකාවේ ප්‍රධාන මූලස්ථානය ප්‍රංශයේ Lyon-Écully හී පිහිටුවා තිබෙයි. යුරෝපියානු කලාපයේ දෘෂ්ඨිකෝණයන්ට අනුරූප වන ලෙස මෙහි විකාශනයන් සිදු කෙරේ. මෙම නාලිකාව යුරෝපා කොමිසමේ (European Commission) ප්‍රචාරණ මාධ්‍යයක්, ලෙස ක්‍රියා කරන බවට චෝදනාද එල්ල වෙයි.

අන්තර්ගතයන්
පුවත් නාලිකාවක් ලෙස එය සෑම මිනිත්තු 30 කට වතාවක්, යුරෝපයට අදාල සහ ලෝකයට අදාල ප්‍රධාන පුවත් ශීර්ෂපාඨ ඉදිරිපත් කරයි. මීට අමතරව යුරෝ නිව්ස් නාලිකාව තුල, කෙටි ව්‍යාපාරික වැඩසටහන්, වෙළෙඳපොල විස්තර, ක්‍රීඩා පුවත්, කලා සහ සංස්කෘතික, විද්‍යා, කාලගුණ, යුරෝපානු දේශපාලනය, සහ යුරෝපියානු පුවත්පත් වල පුවත් සමාලෝචන ආදිය ගැන කියැවෙන වැඩසටහන් විකාශය කරයි.

අතීතය
1992 වර්ෂයේදී, පලමු පර්සියානු ගල්ෆ් යුද්ධය පිළිබඳව පුවත් නාලිකාවක් ලෙස අමෙරිකානු සීඑන්එන්, නාලිකාව සිදු කල විශිෂ්ඨ ආවරණය හේතුවෙන්, European Broadcasting Union විසින්, සිය කලාපය වෙනුවෙන්ද විශිෂ්ඨ පුවත් නාලිකාවක් ආරම්භ කිරීමට තීරණය කර ගන්නා ලදී. ඒ අනූව රටවල් 10 ක මූලිකත්වයෙන් 1993 වසරේ ජනවාරි 1 වන දින මෙම නාලිකාව ආරම්භ කරන ලදී. 

 (Cyprus Broadcasting Corporation)
 (France Télévisions)
 (RAI)
 (RTBF)
 (Rádio e Televisão de Portugal)
 (RTVE) (former shareholder)
 (Télé Monte Carlo) (former shareholder)
 (Yleisradio)
 (Egyptian Radio and Television Union)

1996 වසරේදී නාලිකාවට අයත් උප විකාශන මැදිරියක් ලන්ඩන් හී ස්ථාපනය කෙරිණි.

1999 වසරේ පටන් නාලිකාවේ විකාශන කටයුතු මුදා හැරීම ඩිජිටල් තාක්ෂණය ඔස්සේ සිදු කෙරේ.

නාලිකාවේ භාෂා

විවේචන
යුරෝපියානු කොමිසමට (European Commission) ඉතා පක්ෂපාතී ලෙස තොරතුරු ඉදිරිපත් කරන බවට යුරෝ නිව්ස් නාලිකාවට විවේචන එල්ල වෙයි.

විහිදීම
කෙබල් සහ සැටලයිට් තාක්ෂණය ඔස්සේ ලෝකය පුරා රටවල් 155 කට පමණ, මෙම නාලිකාව මුදා හැරෙයි.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
euronews.com, official international-news website

ජාත්‍යන්තර රූපවාහිනී නාලිකා
සුමෙයාර්

සුමෙයාර් යනු,    කැල්කෝශිලා සහ මුල් ලෝකඩ යුගය තුලදී, දකුණු මෙසපොටේමියාවේ, වර්තමාන දකුණු ඉරාකයේ සහ කුවේටයේ, පැවති පුරාතන ශිෂ්ටාදාරයක් සහ ඓතිහාසික භූමි ප්‍රදේශයකි. ප්‍රදේශයේ පැරණිතම ලේඛන ක්‍රම ක්‍රිපූ 3500 පමණ ඉක්මවා නොගියද, සුමේරියානු භාෂාව කථා කල හෝ එසේ නොකල හෝ සෙමිටික්-නොවන ජන කොටසක් විසින්,   ක්‍රිපූ 5500 සහ 4000 පමණ අතර කාලයේ,  සුමෙයාර් පෙදෙස මුලින්ම ස්ථීර වශයෙන් ජනාවාස වූබව නූතන ඉතිහාසඥයින් විසින්  (නගර වල, ගංගා වල, මූලික වෘත්තීන්ගේ ආදියෙහි නම් අනුව සාක්ෂ්‍ය ඉදිරිපත් කරමින්) යෝජනා කෙරෙයි.මෙම අනුමානය කෙරෙන, ප්‍රාග්‍-ඓතිහාසික ජනයා දැන් හැඳින්වෙන්නේ "ප්‍රාක්-යුප්‍රේටියානුවෝ" හෝ "උබේඩියානුවෝ" ලෙසින් වන අතර, උතුරු මෙසපොටේමියාවේ (ඇසිරියාවේ) සමර්රා සංස්කෘතිය වෙතින් විකාශනය වූ බවට අනුමාන වශයෙන් සැලකෙයි . කෘෂිකර්මය සඳහා ගොහොරු බිම් වල දිය බස්වමින්, වෙළෙඳාම ප්‍රවර්ධනය කරමින් සහ, වීවීම, හම් කර්මාන්තය, ලෝහ කර්මාන්තය, මේසන් වැඩ සහ කුඹල් කර්මාන්තය ඇතුළු කර්මාන්ත පිහිටුවමින්, සු‍මෙයාර් ප්‍රදේශයේ ශිෂ්ටාචාරය ඇතිකරලීමේ පළමු බලවේගය වූයේ උබේඩියානුවෝ වූහ. කෙසේවෙතත්, පියා්ටර් මිකෝලෝස්කි සහ ගර්ඩ් සිටයිනර් වැනි සමහරක් ප්‍රාඥයෝ,  ප්‍රාක්-යුප්‍රේටියානු භාෂාවක් හෝ එක් උපස්තර භාෂාවක් පැවැති බව දක්වන අදහස හා විසංවාද කරති.  ඔවුන් සහ අනෙකුන් විසින් යෝජනා කර සිටිනුයේ, සුමේරියානු භාෂාව මුලින්ම කතා කරනු ලැබුවේ, ගොහොරු බිම්හී සහ නැගෙනහිර අරාබියානු සමුද්‍රාශිත භූමි ප්‍රදේශයේ ජීවත්වූ  දඩයක්කාර සහ ධීවර ජනතාව විසින් බවත්, ඔවුන් අරාබියානු ද්විමුඛ සංස්කෘතියෙහි කොටසක් වූ බවත්ය. විශ්වසනීය ඓතිහාසික වාර්තා එළිදැක්වුනේ මින් බොහෝ කලකට පසුවය; එන්මෙන්බරාජ්සිට (ක්‍රිපූ 26වන සියවස පමණ) පෙරාතුව දින දැක්වෙන එවන් කිසිදු සාක්ෂ්‍යයක් සු‍මෙයාර් පිළිබඳ නොමැත.

සටහන්

ආශ්‍රිත
බල්ගර්වරු

බල්ගර්වරු (බොල්ගර්වරු, ප්‍රාක්-බල්ගේරියානුවෝ, හූනො-බල්ගර්වරු ලෙසින්ද හැඳින්වෙන)  යනු,  ක්‍රිව 7 වන සියවසෙහිදී   පොන්ටික් ස්ටෙප්ප් තණබිම් සහ වොල්ගා ද්‍රෝණියේ සමෘද්ධියට පත්  අර්ධ -එඬේර තුර්කික ජන කොටසකි.

සටහන්
රුමේනියා–ශ්‍රී ලංකා සබඳතා

ශ්‍රී ලංකාව සහ රුමේනියාව අතර මෑත කාලීන සබඳතා ආරම්භ වන්නේ 1957 වර්ෂයේ සිටයි. ඉන්දියාවේ නව දිල්ලිය හී පිහිටුවා තිබෙන සිය තානාපති කාර්යාලය හරහා රුමේනියාව ශ්‍රී ලංකාව සමග කටයුතු කරන අතර, ශ්‍රී ලංකාව සිය වර්සෝ පිහිටුවා තිබෙන තානාපති කාර්යාලය හරහා රුමේනියාව සමග ගණුදෙනු කරයි. 2003 වර්ෂයේදී එවකට ශ්‍රී ලංකා ජනපතිනිය වූ, චන්ද්‍රිකා බණ්ඩාරනායක කුමාරතුංග මැතිණිය, දෙරට අතර පවත්නා සබඳතාව "සමීප සහ මිත්‍රශීලී" එකක් ලෙස හඳුන්වන ලදී.

මුල් යුගය
1957 සැප්තැම්බර් 15 වන දිනදී, ශ්‍රී ලංකාව සහ රුමේනියාව අතර විදේශ සම්බන්ධතා ආරම්භ කෙරුණි. මුල් සමයේදී දෙරට අතර සාමාන්‍ය මට්ටමේ තානාපති සබඳතා පවත්වා ගෙන යනු ලැබූ අතර, 1967 වසරේදී එය තානාපති සේවය සහ සම්බන්ධ අනෙකුත් අනුබද්ධ සබඳතා සහිත මට්ටමක් දක්වා වර්ධනය කෙරුණි. 1963 වසරේදී රුමේනියාව විසින් ශ්‍රී ලංකාවේ කොළඹ වාණිජ කාර්යාලයක් විවෘත කල අතර, 1976 දී එය භාරකාරත්වයක් සහිත (chargé d'affaires) තානාපති කාර්යාලයක් දක්වා වර්ධනය කෙරිණි. 1995 වර්ෂයේදී කොළඹ වෙනුවෙන් වූ රුමේනියානු මෙහෙයුම් (The Romanian Mission in Colombo) නවත්වා දැමුණත්, 1998 වසරේදී නැවතත් රුමේනියානු වාණිජ කාර්යාලයක් කොළඹ පිහිටුවන ලදී.

සංචාර
1978 වසරේදී, ශ්‍රී ලංකාවේ විදේශ අමාත්‍යවරයා රුමේනියාවේ සංචාරයක නිරත විය.

ආධාර
2004 වර්ෂයේ සුනාමි ව්‍යසනයෙන් ශ්‍රී ලංකාව බැට කෑ අවස්ථාවේදී, රුමේනියාව යූරෝ 32,000 ක මානුෂීය ආධාර ශ්‍රී ලංකාවට පරිත්‍යාග කරන ලදී.

සිදුවීම්
ශ්‍රී ලංකාව වෙනුවෙන් පත්කරන ලදුව සිටි රුමේනියානු තානාපතිවරයෙක් වූ Clarence Felician Chinniah මහතා, 2009 ජනවාරියේදී අභවප්‍රාප්ත වූ අතර, එම වසරේ දෙසැම්බරයේදී, Valerica Epure මහත්මිය ශ්‍රී ලංකාව වෙනුවෙන් වූ රුමේනියානු තානාපතිවරිය ලෙස ජනපති මහින්ද රාජපක්ෂ මැතිතුමා ඉදිරියේ දිවුරුම් දෙන ලදී.

2009 දෙසැම්බරයේදී, එනම් ශ්‍රී ලංකා සිවිල් යුද්ධය අවසන් වූ වසරේදී, නීතිවිරෝධී ලෙස ඕස්ට්‍රේලියාව වෙත ගමන් කරමින් සිටි ශ්‍රී ලාංකික දමිල සරණාගතයින් 46 දෙනෙකු, ඉන්දුනීසියාව විසින් රුමේනියාවට හරවා යවනු ලැබූහ.

වෙළෙඳාම
2006 වර්ෂයේදී දෙරට අතර සිදුවූ වෙළෙඳ ගණුදෙනු ප්‍රමාණය අමෙරිකා ඩොලර් මිලියන 7.9 ක් වූ අතර, එය 2007 වර්ෂයේදී මිලියන 8.87 ක් දක්වා වර්ධනය විය. රුමේනියාවේ වෙළෙඳපල ඉලක්ක කර ගනිමින් ප්‍රධාන වශයෙන් ශ්‍රී ලංකාව තේ අපනයනය කරනු ලබයි.

ද්විපාර්ශ්වික එකඟතා/ගිවිසුම්
 සිලෝන් රජය (THE GOVERNMENT OF CEYLON) සහ මහජන රුමේනියානු ජනරජය (THE GOVERNMENT OF THE RUMANIAN PEOPLE'S REPUBLIC) අතර ගෙවීම් පිළිබඳ ගිවිසුම. (1956 මාර්තු 16)
 සිලෝන් රජය (THE GOVERNMENT OF CEYLON) සහ මහජන රුමේනියානු ජනරජය (THE GOVERNMENT OF THE RUMANIAN PEOPLE'S REPUBLIC) අතර වෙළෙඳ ගිවිසුම. (1956 මාර්තු 16)
 සංස්කෘතික සහයෝගීතාවය වර්ධනය කිරීම පිළිබඳ එකඟතාවය. (1974)
 ආයේජන දිරිමත් කිරීම සහ එහි ආරක්ෂාව පිළිබඳ එකඟතාවය. (1987)
 ද්විත්ව බදුකරණය වැලැක්වීමේ එකඟතාවය. (1987)

මේවාද බලන්න
ශ්‍රී ලංකාවේ විදේශ සබඳතා

මූලාශ්‍ර

භාහිර සබැදි

ශ්‍රී ලංකාවේ විදේශ සබඳතා
සරෝජිනී යෝගේස්වරන්

සරෝජිනී යෝගේස්වරන් යනු ශ්‍රී ලංකාවේ හිටපු දෙශපාලඥවරියකි. ඇය දෙමළ එක්සත් විමුක්ති පෙරමුණහී සාමාජිකාවක්ද වූවාය. 1997 වර්ෂයේ, යාපනය නගරාධිපති ලෙස තේරී පත් වූ  ඇය, වසර 14 කට පසු යාපනය තුල ඡන්දයකින් තේරී පත්වූ ප්‍රථම නගරාධිපතිනියද වූවාය.

1998 මැයි 17 වන දින යාපනය පිහිටි සිය නිවස තුලදී ත්‍රස්ථවාදීන් විසින් එල්ල කරනු ලැබූ වෙඩි ප්‍රහාර පහකට හසුවීමෙන්, සරෝජිනී ඝාතනයට ලක් වූවාය. ප්‍රහාරයේ වගකීම Sankiliyan හමුදාව විසින් භාර ගත් අතර, එල්ටීටීඊ ත්‍රස්ථ සංවිධානය විසින් මෙය සිදුකල බවට විශ්වාස කෙරේ. 1987 වර්ෂයේදී ඔවුහූ, සරෝජිනී ගේ සැමියා වූ, වී යෝගේස්වරන් මහතාවද ඝාතනය කර තිබුණි.

භාහිර සබැදි
 Amnesty International statement
 TamilNet report

Assassinated Sri Lankan politicians
සිවිල් පුද්ගල ඝාතන - ශ්‍රී ලංකා
එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
1998 මරණ
තේන්මොලි රාජරත්නම්

තෙන්මොසි "ගයාත්‍රි" රාජරත්නම්  (මියගියේ 1991 මැයි 21) යනු, 1991 මැයි 21 වන දිනදී, ඉන්දියාවේ තමිල්නාඩු ප්‍රාන්තයේ චෙන්නායි  නුවරට ආසන්න ශ්‍රීපෙරුම්බුදූර්හී පැවැති රැලියකදී එවක ඉන්දියානු අගමැති වූ රජීව් ගාන්ධි මහතාව සහ තවත් සිවිල් වැසියන් 13 දෙනෙකු මරාගෙන මැරෙන බෝම්බ ප්‍රහාරයකින් ඝාතනය කල, ඝාතකයා වෙයි. ඇය දෙමළ ඊළාම් විමුක්ති කොටි ත්‍රස්ථ සංවිධානයේ සාමාජිකාවක් ලෙස හැඳින්වේ. රාජරත්නම් යන නාමයට අමතරව, ගයාත්‍රි සහ ධනූ යන නම් වලින්ද ඇයව හඳුන්වා තිබෙයි. ඇයගේ උපන් වසර පිළිබඳ නිශ්චිත සඳහනක් නොමැත.

ප්‍රහාරය සැලසුම් කල මහ මොළකරු වූ සිවරාසන් සහ මරාගෙන මැරුණු බෝම්බකාරිය වූ ධනූ, ඉන්දියානු රෝ (Research and Analysis Wing/RAW) සංවිධානය වෙතින් පුහුණුව ලත් සටන්කාමීන් දෙදෙනෙකු බව පැවසෙයි.

පසුබිම
ඉන්දියාවේ ඒවනවිට පැමිණෙමින් තුබූ පාර්ලිමේන්තු මැතිවරණයේ ප්‍රචාරක කටයුතු වෙනුවෙන් රජීව් ගාන්ධි මහතා ශ්‍රීපෙරුම්බුදූර් වලට පැමිණි අවස්ථාවේදී, මෙම මරාගෙන මැරෙන බෝම්බ ප්‍රහාරයට හසුවිය. ඔහු බලයේ සිටි ධූර කාලයේ, එවක ශ්‍රී ලංකා ජනපති ජේ. ආර්. ජයවර්ධන මහතා සමග ඇතිකරගත් ඉන්දු-ලංකා ගිවිසුම ක්‍රියාත්මක කරමින්, 1987 දී ඉන්දියානු සාම සාධක හමුදාව ශ්‍රී ලංකාව වෙත එවන ලදී. නමුත් ඉන්දියානු සාම සාධක හමුදාවේ ක්‍රියා කලාපය නිසා ඔවුහූ, දෙමළ සටන් සංවිධාන අතර සහ සාමාන්‍ය දමිළ ජනයා අතර පිළිකුලට ලක්වූහ. 

මෙම මරාගෙන මැරෙන බෝම්බ සිදුවීමට සම්බන්ධ රාජරත්නම්, ඉන්දියානු සාම සාධක හමුදා භටයින් අතින් දූෂණයට ලක්වූ බවත්, ඇගේ සොයුරන් ඔවුන් විසින් ඝාතනයට ලක්කරනු ලැබූ බවත් සඳහන්ය.

දඬුවම් නියම වීම
1998 වසරේ සිට වසර 7 කට පසු, ඉන්දියානු අධිකරණය මෙම සිදුවීමට සම්බන්ධ වූ පුද්ගලයෝ 26 දෙනෙකු වැරදිකරුවන් ලෙස තීන්දු කරන ලදී. ඉන් පුද්ගලයෝ සිව් දෙනෙකුට මරණ දණ්ඩනය නියම විණි.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

භාහිර සබැදි
ඉන්ටරිම් රිපෝට් ඔෆ් ද ජේන් කොමිෂන් ඔෆ් ඉන්ක්වයරි ඉන් ටු ද ඇසසිනේෂන් ඔෆ් ශ්රී රජිව් ගාන්ධි
පින්තූර:
වමේ සිට දකුණට : කෝකිලා වානි (තරුණ කොන්ග්‍රසයේ ආධාරකරු), තෙන්මොසි රාජරත්නම් (කණ්නාඩි පැලැඳ සිටින්නිය), ලතා කණන් (කොන්ග්‍රස් පක්ෂ ආධාරකරු), සිවරාසන් (ප්‍රහාරයේ මහ මොළකරු, මාධ්‍යවේදියෙක් ලෙස)
පිපිරවීමට පෙර රජිවි ගාන්ධි තමා වට කොට ගත් ජනයා සමග:
පිපිරීමෙන් පසු ඝාතකයාගේ හිස:

මූලාශ්‍ර

Liberation Tigers of Tamil Eelam members
මහගොඩයාය සමූලඝාතනය

මහගොඩයාය සමූලඝාතනය යනු දෙමළ කොටි ත්‍රස්ථවාදීන් විසින් 2009 වර්ෂයේදී සිදු කරන ලද තවත් එක් මනුෂ්‍ය සංහාරයකි.

සිදුවීම 
මහගොඩයාය යනු මොණරාගල දිස්ත්‍රික්කයේ බුත්තලට ආසන්නව පිහිටි කුඩා ගම්මානයකි. 2009 අප්‍රියෙල් 12 වන දින, රාත්‍රී 7.30ට පමණ මෙම ගම්මානයට කඩා වැදුණු එල්ටීටීඊ ත්‍රස්ථ සාමාජිකයෝ පිරිසක්, එහි විසූ සිංහල වැසියන් 9 දෙනෙකු ඝාතනය කරන ලදී. මිය ගිය අය අතර මාස 6 ක පමණ ළදරුවෙකු සහ වයස අවුරුදු 11ක කුඩා දරුවෙකුද විය. සිංහල දෙමළ අළුත් අවුරුද්ද උදා වීමට දින දෙකකට පෙරදී මෙම ප්‍රහාරය සිදුවිය.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

සිවිල් පුද්ගලයින් සමූලඝාතන - ශ්‍රී ලංකා
ජාග් ටීවී

ජාග් ටීවී (පෙර නාමය සීඑන්බීසී පාකිස්තාන්) යනු පාකිස්තානයට අයත් පැය 24 පුරාම විකාශන කටයුතු සිදු කරන රූපවාහිනී ප්‍රවෘත්ති නාලිකාවකි. පුවත් වැඩසටහන් වලට අමතරව මෙම නාලිකාව විසින්, කාලීන සිදුවීම්, වින්දනාත්මක සහ වෙනත් තොරතුරු පිළිබඳ විස්තර කෙරෙන වැඩසටහන් ඉදිරිපත් කරනු ලබයි. සීඑන්බීසී ඒෂියා පැසිපික් සමග ඇතිකරගත් බලපත්‍ර ගිවිසුමක් යටතේ, නාලිකාව 2005 නොවැම්බර් මස 15 වන දින සීඑන්බීසී පාකිස්තාන් යන නමින්, සිය විකාශන කටයුතු අරඹන ලදී. 

නාලිකාවේ හිමිකාරීත්වය විෂන් නෙට්වර්ක් ටෙලිවිෂන් සමාගම සතු වෙයි.

කාර්යාංශ
නාලිකාවේ ප්‍රධාන මූලස්ථානය කරච්චි හී ස්ථාපනය කොට තිබෙන අතර අනුබද්ධ කාර්යාංශ කිහිපයක් ලාහෝර් සහ ඉස්ලාමාබාද් හී පිහිටුවා තිබෙයි. මීට අමතරව Quetta, පෙෂාවර්, Multan, Gujranwala, ෆයිසලාබාද්, Sukkur, Nawabshah සහ Badin යන නගරවලද නාලිකාවට සම්බන්ධ කාර්යාංශ පිහිටුවා තිබෙයි.

මේවාද බලන්න 
 ජාත්‍යන්තර ප්‍රවෘත්ති නාලිකා

භාහිර සබැදි
Official Website of CNBC Pakistan
CNBC Pakistan Selects TSL To Support New Channel Launch
Samaa News Pakistan official website
CNBC Pakistan Chooses Pebble Beach Automation
Launch of CNBC Pakistan
Agenda 360 CNBC Pakistan

ජාත්‍යන්තර රූපවාහිනී නාලිකා
ෆොක්ස් ස්පෝර්ට්ස් නිව්ස් (ඒෂියා)

ෆොක්ස් ස්පෝර්ට්ස් නිව්ස් ඒෂියා යනු ආසියානු ක්‍රීඩා පුවත් ගෙන එන රූපවාහිනී නාලිකාවකි. නාලිකාවේ හිමිකාරීත්වය 21st Century Fox සතු වෙයි. 

2013 ජනවාරි 28 වන දින, එතෙක් පවත්වා ගෙන පැමිණි ඊඑස්පී නිව්ස් ඒෂියා (ESPNews Asia) නාලිකාව ප්‍රතිස්ථාපනය කරමින් මෙම නාලිකාව අරඹන ලදී.

මේවාද බලන්න
 ජාත්‍යන්තර ප්‍රවෘත්ති නාලිකා

මූලාශ්‍ර

ජාත්‍යන්තර රූපවාහිනී නාලිකා